HR
C 165/26
Službeni list Europske unije
19.4.2022.
Zahtjev za prethodnu odluku koji je 30. prosinca 2021.
uputila Înalta Curte de Casaţie şi Justiţie (Rumunjska) – Banca A/ANA., Predsjednik ANAF-a (Predmet C-827/21) (2022/C 165/33) Jezik postupka: rumunjska Sud koji je uputio zahtjev Înalta Curte de Casaţie şi Justiţie
Stranke Podnositelj prijedloga za ponavljanje postupka: Banca A Druge stranke u postupku povodom prijedloga za ponavljanje postupka: ANAF, Predsjednik ANAF-a
Prethodna pitanja 1.
Je li nacionalno pravosudno tijelo dužno tumačiti nacionalno porezno pravno pravilo koje se primjenjuje na nacionalne situacije i kojim se uređuje neoporezivanje kapitalnih dobitaka koji se ostvaruju u slučaju ukidanja udjela koje društvo preuzimatelj drži u kapitalu društva koje se prenosi, na način koji je u skladu s Direktivom Vijeća 2009/133/EZ (1) u okolnostima poput onih koje se ispituju i u kojima: — je nacionalni zakonodavac različitim pravnim pravilima uredio nacionalne postupke i slične prekogranične postupke i ta pravna pravila nisu jednaka; — se nacionalno pravno pravilo koje se primjenjuje na nacionalne postupke primjenjuje, međutim, na temelju pojmova iz Direktive, kao što su pojmovi spajanje, prijenos imovine i obveza, ukidanje udjela; — se obrazloženje nacionalnog poreznog zakona može tumačiti na način da je zakonodavac namjeravao utvrditi isto porezno rješenje za nacionalne postupke i za prekogranične postupke, koji se uređuju prenošenjem Direktive kako bi poštovao načelo porezne neutralnosti spajanja na nediskriminirajući način i kako bi se spriječilo narušavanje tržišnog natjecanja? 2.
Treba li članak 7.
Direktive Vijeća 2009/133/EZ tumačiti na način da se pravo na neoporezivanje kapitalnih dobitaka koji proizlaze iz postupka ukidanja udjela koje jedno društvo drži u drugom društvu nakon prijenosa dijelova imovine i obveza drugonavedenog društva prvonavedenom društvu, ne može uskratiti uz obrazloženje da postupak o kojem je riječ ne ispunjava sve uvjete koji se nacionalnim pravnim pravilom predviđaju kako bi se taj postupak kvalificirao kao spajanje? 3.
Treba li članak 7.
Direktive Vijeća 2009/133/EZ tumačiti na način da se pravo na neoporezivanje primjenjuje na dobit ostvarenu povoljnom kupnjom, koja se iskazuje u računu dobiti i gubitka društva preuzimatelja?
(1)
Direktiva Vijeća 2009/133/EZ od 19. listopada 2009. o zajedničkom sustavu oporezivanja koji se primjenjuje na spajanja, podjele, djelomične podjele, prijenose imovine i zamjene dionica društava iz različitih država članica te na prijenos sjedišta SE-a ili SCE-a iz jedne države članice u drugu (SL 2009., L 310, str. 34.)
(SL, posebno izdanje na hrvatskom jeziku, poglavlje 9., svezak 1., str. 317.)
Zahtjev za prethodnu odluku koji je 6. siječnja 2022.
uputio Bundesfinanzhof (Njemačka) – RF/Finanzamt G (Predmet C-15/22) (2022/C 165/34) Jezik postupka: njemački Sud koji je uputio zahtjev Bundesfinanzhof